Návrh na zrušenie úlohy z uznesenia vlády SR pre ministra zahraničných vecí SR

Uznesenie č. 1120/2004 
z 24. novembra 2004
Úloha C.7: 	predkladať na rokovanie vlády informáciu o prijatých inštrukciách na zasadnutia výborov stálych zástupcov v Bruseli, ako aj záznam z rokovaní Coreperu1 a Coreperu2;
Termín: 			týždenne 

Odôvodnenie: 	Inštrukcie pre Coreper a záznamy z jeho rokovaní sú spravidla veľmi detailného charakteru a neposkytujú ucelený pohľad na prerokúvané legislatívne a iné dokumenty EÚ. Preto pri ich priebežnom predkladaní nemusia komplexne odrážať priebeh a stav diskusie o jednotlivých návrhoch, čím sa znižuje ich okamžitá vypovedacia hodnota. Podklady k jednotlivým bodom inštrukcie sú spracovávané vecne príslušnými rezortmi. Všetky informácie týkajúce sa prípravy rokovaní Coreper a záznamy z rokovaní sú k dispozícii na Rezortných koordinačných skupinách (RKS) na všetkých rezortoch. RKS vecne príslušných rezortov pripravujú stanoviská k prerokúvaným návrhom od úrovne Pracovnej skupiny Rady EÚ, cez návrhy inštrukcií pre Coreper, až po návrh mandátu pre ministrov na rokovanie príslušnej formácie Rady.